[{"text_idx": "#000000", "text": "Tartus ta\u0308histati linna vabastamise 104. aastapa\u0308eva"}, {"text_idx": "#000001", "text": "Laupa\u0308eval, 14. jaanuaril ta\u0308histati Ta\u0308htvere pargis Tartu vabastamise 104. aastapa\u0308eva."}, {"text_idx": "#000002", "text": "Ta\u0308htvere pargis asuva Tartu vabastamise lahingu ma\u0308lestussamba juures ko\u0303neles Tartu linnapea Urmas Klaas, kes vo\u0303rdles 104 aasta tagust vabanemist praeguse olukorraga Ukrainas. \u201eVabadusel ja vabastamisel on ta\u0308nases ajas uus ta\u0308hendus. Tartu vabastamise aastapa\u0308ev tuletab meile meelde, kui oluline oli meie Vabadusso\u0303jas iga vabastatud keskuse ja Eesti ala tagasivo\u0303itmine,\u201c ro\u0303hutas Klaas Tartu vabastamise aastapa\u0308eva ta\u0308htsust. ,,Ta\u0308na elame me kaasa igale Ukraina o\u0303nnestumisele ja maa-ala vabastamisele. Loodan, et saame peagi ta\u0308histada ka Ukraina vabastamise pa\u0308eva.\u201c"}, {"text_idx": "#000004", "text": "Tartu vabastamise aastapa\u0308ev on oluline ajaloohetk Eesti vabadusso\u0303jas Tartu linna ja Eesti vabaduse ka\u0308ttevo\u0303itlemise loos. 13.\u201314. jaanuaril 1919. aastal vo\u0303itis Eesti rahvava\u0308gi eesotsas soomusrongide ja Julius Kuperjanovi partisanidega vabadusso\u0303jas Punaarmeed ja vabastas Tartu linna."}, {"text_idx": "#000005", "text": "Tartu vabastamisel oli keskne roll Julius Kuperjanovi partisanidel ning soomusrongidel Anton Irve ja Karl Partsi juhtimisel. Tartu linna all vallutas soomusrong nr 1 dessant Ja\u0308nese raudteesilla, mis avas tee linna. Tartu linn vo\u0303ideti tagasi 14. jaanuaril 1919."}, {"text_idx": "#000006", "text": "Lisaks pa\u0308rgade asetamisele Ta\u0308htvere pargis asuva Tartu vabastamise lahingu ma\u0308lestussambale. asetati ma\u0308lestusku\u0308u\u0308nlad ka Kompanii 5 keldri ma\u0308lestustahvlite juurde ja Julius Kuperjanovi hauale Raadil."}, {"text_idx": "#000009", "text": "Va\u0308lismaal elav Eesti pa\u0308ritolu noor \u2013 tule ja kandideeri stipendiumile praktika sooritamiseks Eestis!"}]